No DOG do 20 de Xaneiro de 2020 publícase a Orde pola se establecen as bases polas que se rexerá a convocatoria e concesión da tarxeta Benvida; axuda económica destinada a familias con fillos e fillas nados, adoptados/as ou en situación de garda con fins adoptivos no ano 2020.

***Persoas beneficiarias***

1. Poderán ser beneficiarias desta axuda aquelas persoas residentes na Comunidade Autónoma de Galicia que se atopen nun dos seguintes supostos:

a) Ter fillas ou fillos nados/as entre o 1 de xaneiro e o 31 de decembro de 2020.

b) Ter constituída a adopción ou ser declarado/a en situación de garda con fins adopti­vos dun ou máis nenos/as entre o 1 de xaneiro e o 31 de decembro de 2020.

***Contía da axuda***

1. Con carácter xeral, a contía total da axuda é de 1.200 € por cada fillo ou filla durante un ano a razón de 100 €/mes. No suposto de que o fillo ou filla que dá dereito á axuda sexa o terceiro/a ou sucesivo/a da unidade familiar a contía da axuda será de 2.400 € a razón de 200 €/mes.

2. Aquelas familias con renda igual ou inferior a 22.000 € terán dereito a axuda no se­gundo ano de vida e ata que o neno ou nena faga tres anos, ou ata que se cumpran tres anos do ditado da correspondente resolución para os supostos de adopción ou garda con fins adoptivos nas seguintes contías:

a) 600 €/ano, a razón de 50 €/mes, se o fillo/a que dá dereito á axuda é o primeiro.

b) 1.200 €/ano, a razón de 100 €/mes, se o fillo/a que dá dereito á axuda é o segundo.

c) 2.400 €/ano a razón de 200 €/mes, se o fillo/a que dá dereito á axuda é o terceiro ou sucesivos.

***Prazo de solicitude:***

O prazo de presentación de solicitudes será de dous meses contados desde o día seguinte a aquel en que se produce o nacemento ou se dita a resolución administrativa ou xudicial para os supostos de garda con fins adoptivos e de adopción

***Máis información***: Departamento de Servizos Sociais

 Concello de Irixoa (planta baixa) ou no teléfono: 981 793 001.